लिभरपुलको आशा
लिभरपुलले इंग्लिस प्रिमियर लिगमा आइतबार अंक तालिकाको पुछारमा रहेको बर्नलीलाई १–० ले हराएको छ । शीर्ष स्थानमा रहेको म्यानचेस्टर सिटीलाई पछ्याइरहेको लिभरपुलको यो जितपछि ५४ अंक भएको छ । सिटीको ६३ अंक रहेको छ ।
लन्डन — लिभरपुलले इंग्लिस प्रिमियर लिगमा आइतबार अंक तालिकाको पुछारमा रहेको बर्नलीलाई १–० ले हराएको छ । शीर्ष स्थानमा रहेको म्यानचेस्टर सिटीलाई पछ्याइरहेको लिभरपुलको यो जितपछि ५४ अंक भएको छ । सिटीको ६३ अंक रहेको छ ।लिभरपुलका लागि फाबिनोले पहिलो हाफमा निर्णायक गोल गरे । आइतबारकै अन्य खेलमा न्युकासल युनाइटेडले एस्टन भिल्लालाई १–० ले हरायो र रेलिगेसनको तनाव अझ कम बनाएको छ । किइरन ट्रिपरले लगातार दोस्रो खेलमा फ्री किकबाट गोल गरे । यस्तै उल्भ्सले टोटनहमलाई उसकै घरमा २–० ले हरायो । लगातार दोस्रो हारपछि टोटनहमको शीर्ष चारमा रहँदै अर्को सिजनको च्याम्पियन्स लिगमा छनोट हुने आशा कमजोर बनेको छ । यस अगाडि सिटीले नरविचलाई ४–० ले हराएर अंक तालिकाको शीर्ष स्थानमा आफ्नो स्थिति अझ मजबुत बनायो । त्यसमा सिटका लागि रहिम स्टर्लिङले ह्याट्रिक गरे । यस्तै म्यानचेस्टर युनाइटेड भने साउथह्याम्पटनको हातबाट १–१ को बराबरीमा रोकियो । अंक तालिकाको पुछारतर्फ संघर्षरत एभरटनले लिड्स युनाइटेडलाई ३–० ले हरायो । यो व्यवस्थापकका रूपमा एभरटनमा फ्रायन्क लाम्पार्डको पहिलो जित हो ।एसी मिलान शीर्षमामिलान– एसी मिलानले आइतबार इटालीको सिरी ए मा साम्पडोरियालाई १–० ले हराएर शीर्ष स्थानमा उक्लेको छ । मिलानका लागि पोर्चुगाली फरवार्ड राफेल लिएओले कठिन कोणबाट निर्णायक गोल गरे । लिएओको यो सिजनको दसौं व्यक्तिगत गोल हो । सानसिरोमा साम्पडोरियाका गोलरक्षक वाल्डिमिरोले फाल्कोनले शृंखलाबद्ध बचाउ गरेपछि मिलान थप गोल गर्न असफल रहेको हो । साम्पडोरिया १६ औं स्थानमा छ ।मिलानको भने ५५ अंक भएको छ । दोस्रोमा झरेको इन्टरको ५४ अंक छ । इन्टरले नेपोलीसँग १–१ को बराबरी खेलेको थियो । यो नतिजाले मिलानलाई अंक तालिकाको शीर्ष स्थानमा उक्लिने अवसर दिएको हो । इन्टरका लागि त्यस खेलमा एडिन जेकोले बराबरी गोल फर्काए । यस अगाडि नेपोलीले लोरेन्जो इन्सिग्नेको गोलले अग्रता लिएको थियो । यस क्रममा उनी डिएगो म्याराडोनालाई उछिनेर नेपोलीका लागि सर्वाधिक गोल गर्ने दोस्रो खेलाडी बने । उनले नेपोलीका लागि १ सय १६ गोल गरिसकेका छन् ।